|  |
| --- |
| ethnosimo-aade-gr |

 Αθήνα, 9 Ιανουαρίου 2025

**ΔΕΛΤΙΟ ΤΥΠΟΥ**

**ΑΑΔΕ: Διαθέσιμο από 13/1 το νέο Μητρώο Δεξαμενών Ενεργειακών Προϊόντων Φορολογικών Αποθηκών και Αποθηκών Τελωνειακής Αποταμίευσης**

Σε λειτουργία τίθεται από **13/1** η νέα ψηφιακή εφαρμογή «**Μητρώο Δεξαμενών Ενεργειακών Προϊόντων Φορολογικών Αποθηκών και Αποθηκών Τελωνειακής Αποταμίευσης**» της Ανεξάρτητης Αρχής Δημοσίων Εσόδων. Η εφαρμογή αποτελεί ένα σημαντικό εργαλείο για την ενίσχυση της αποτελεσματικότητας των ελέγχων και την περαιτέρω καταστολή του λαθρεμπορίου καυσίμων.

Υπενθυμίζεται ότι με την Κοινή Υπουργική Απόφαση (Α.1161/2024) του Υφυπουργού Εθνικής Οικονομίας και Οικονομικών, Χρίστου Δήμα, της Υφυπουργού Ανάπτυξης Άννα Μάνη, του Υπουργού Ψηφιακής Διακυβέρνησης Δημήτρη Παπαστεργίου και του Διοικητή της Ανεξάρτητης Αρχής Δημοσίων Εσόδων Γιώργου Πιτσιλή, καθορίζονται:

* τα **στοιχεία** που καταχωρούνται στην εφαρμογή του Μητρώου
* η συμπλήρωση/επικαιροποίηση **έως και τις** **13/4** των στοιχείων που έχουν ήδη καταχωρηθεί στην υπάρχουσα εφαρμογή του Μητρώου
* οι **υπόχρεοι** για την καταχώρηση/επικαιροποίηση των στοιχείων, οι οποίοι είναι οι:
* διαχειριστές των εγκαταστάσεων φορολογικών αποθηκών και αποθηκών τελωνειακής αποταμίευσης
* εγκεκριμένοι αποθηκευτές και κάτοχοι άδειας λειτουργίας αποθήκης τελωνειακής αποταμίευσης
* εγκαταστάτες του συστήματος παρακολούθησης εισροών – εκροών
* φορείς παροχής υπηρεσιών ογκομέτρησης δεξαμενών φορολογικών αποθηκών.

Η νέα εφαρμογή θα είναι διαθέσιμη μέσω της ψηφιακής πύλης myAADE (myaade.gov.gr), στη διαδρομή **Εφαρμογές > Τελωνειακές Υπηρεσίες** ή **Φορολογικές Υπηρεσίες > Σύστημα εισροών - εκροών καυσίμων > Μητρώο Δεξαμενών Ενεργειακών Προϊόντων Φορολογικών Αποθηκών και Αποθηκών Τελωνειακής Αποταμίευσης**.

Επισημαίνεται ότι **από σήμερα 9/1 έχει διακοπεί η λειτουργία** της υφιστάμενης εφαρμογής του Μητρώου.